title: 2002 m. kovo 11 d. Europos Parlamento Ir Tarybos Direktyva 2002/15/EB dėl asmenų, kurie verčiasi mobiliąja kelių transporto veikla, darbo laiko organizavimo

text:
Svarbus teisinis pranešimas

|

32002L0015

Oficialusis leidinys L 080 , 23/03/2002 p. 0035 - 0039

		Europos Parlamento Ir Tarybos direktyva 2002/15/EB2002 m. kovo 11 d.dėl asmenų, kurie verčiasi mobiliąja kelių transporto veikla, darbo laiko organizavimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 71 straipsnį ir 137 straipsnio 2 dalį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],pasikonsultavę su Regionų komitetu,laikydamiesi Sutarties 251 straipsnio 3 dalyje [3] nustatytos tvarkos ir vadovaudamiesi bendru tekstu, kurį 2002 m. sausio 16 d. patvirtino Taikinimo komitetas,kadangi:(1) 1985 m. gruodžio 20 d. Tarybos reglamentas (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo [4] nustatė bendras vairavimo ir poilsio trukmės vairuotojams taisykles; tas reglamentas netaikomas kitiems kelių transporto darbo laiko aspektams.(2) 1993 m. lapkričio 23 d. Tarybos direktyva 93/104/EB dėl tam tikrų darbo laiko organizavimo aspektų [5] suteikia galimybę priimti konkretesnius darbo laiko organizavimo reikalavimus. Atsižvelgiant į šios direktyvos sektorinį pobūdį, jos nuostatoms teikiama pirmenybė, palyginti su Direktyva 93/104/EB, remiantis pastarosios direktyvos 14 straipsniu.(3) Nepaisant intensyvių derybų tarp socialinių partnerių, nepavyko susitarti dėl mobilių kelių transporto darbuotojų.(4) Dėl to būtina nustatyti nemažai konkretesnių nuostatų dėl darbo valandų kelių transporto srityje, kad būtų užtikrintas kelių eismo saugumas ir su juo susijusių asmenų sveikata ir sauga.(5) Kadangi siūlomo veiksmo tikslų valstybės narės negali deramai pasiekti, o Bendrija dėl siūlomo veiksmo masto arba poveikio juos pasiektų geriau, Bendrija pagal Sutarties 5 straipsnyje nurodytą subsidiarumo principą gali patvirtinti priemones. Pagal tame straipsnyje išdėstytą proporcingumo principą, šioje direktyvoje nenumatyta jokių veiksmų, kurie nėra būtini siekiant šių tikslų.(6) Ši direktyva taikoma tik mobiliems kelių transporto darbuotojams, dirbantiems valstybėse narėse įsteigtose transporto įmonėse, dalyvaujančiose Reglamente (EEB) Nr. 3820/85 apibrėžtoje mobilaus kelių transporto veikloje arba, jei to nepakanka, Europos susitarime dėl kelių transporto priemonių ekipažų, važinėjančių tarptautiniais maršrutais, darbo (AETR).(7) Turėtų būti aišku, jog mobilūs darbuotojai, kuriems netaikoma ši direktyva, išskyrus savarankiškai dirbančius vairuotojus, naudojasi bendrąja apsauga, numatyta Direktyvoje 93/104/EB. Bendroji apsauga apima esamas taisykles dėl atitinkamų pertraukų, maksimalaus savaitės darbo laiko, kasmetinių atostogų ir tam tikrų pagrindinių nuostatų dėl naktį dirbančių darbuotojų, įskaitant sveikatos patikrinimą.(8) Kadangi savarankiškai dirbantiems vairuotojams taikomos Reglamento (EEB) Nr. 3820/85 nuostatos, bet netaikoma Direktyva 93/104/EB, jiems pagal 2 straipsnio 1 dalį laikinai netaikoma ir ši direktyva.(9) Šioje direktyvoje vartojami sąvokų apibrėžimai neturi tapti precedentu kitiems Bendrijos reglamentams dėl darbo laiko.(10) Siekiant gerinti kelių eismo saugumą, užkirsti kelią konkurencijos iškraipymui ir užtikrinti mobilių darbuotojų, kuriems taikoma ši direktyva, saugą ir sveikatą, pastarieji turėtų tiksliai žinoti, kurie kelių transporto darbo laiko tarpsniai sudaro darbo laiką, o kurie ne, ir todėl yra laikomi pertraukomis, poilsio laiku ir laisvu nuo darbo laiku. Tiems darbuotojams turėtų būti suteikiamas minimalus dienos ir savaitės poilsio laikas ir atitinkamos pertraukos. Taip pat būtina nustatyti maksimalų savaitės darbo valandų skaičių.(11) Moksliniai tyrimai parodė, kad žmogaus kūnas naktį jautriau reaguoja į aplinkos trikdžius ir į tam tikras apsunkinančias darbo organizavimo formas ir kad ilgas naktinis darbas gali pakenkti darbuotojų sveikatai bei kelti grėsmę jų saugai ir apskritai kelių eismo saugumui.(12) Dėl to reikia apriboti naktinio darbo trukmę ir numatyti, kad profesionalūs vairuotojai, dirbantys naktį, gautų atitinkamą kompensaciją už savo darbą ir jiems nebūtų atimtos galimybės mokytis.(13) Darbdaviai turėtų registruoti atvejus, kai viršijamas mobiliems darbuotojams nustatytas maksimalus savaitės darbo laikas.(14) Reglamento (EEB) Nr. 3820/85 nuostatos dėl vairavimo laiko, teikiant tarptautinio ir nacionalinio keleivių vežimo paslaugas, išskyrus reguliarias paslaugas, lieka galioti.(15) Komisija turėtų stebėti šios direktyvos įgyvendinimą ir šios srities procesus valstybėse narėse bei pateikti ataskaitą Europos Parlamentui, Tarybai, Ekonomikos ir socialinių reikalų komitetui bei Regionų komitetui apie šių taisyklių taikymą ir nuostatų dėl naktinio darbo pasekmes.(16) Būtina numatyti, kad kai kurioms nuostatoms gali būti taikomos leidžiančios nukrypti nuostatos, kurias, atsižvelgiant į aplinkybes, priima valstybės narės arba darbuotojai ir darbdaviai. Paprastai, taikant leidžiančias nukrypti nuostatas, atitinkamiems darbuotojams turi būti suteikiamas papildomas poilsio laikas,PRIĖMĖ ŠIĄ DIREKTYVĄ:1 straipsnisTikslasŠios direktyvos tikslas — nustatyti būtiniausius darbo laiko organizavimo reikalavimus, siekiant pagerinti asmenų, kurie verčiasi mobiliąja kelių transporto veikla, sveikatos apsaugą ir saugą, kelių eismo saugumą bei suvienodinti konkurencijos sąlygas.2 straipsnisTaikymo sritis1. Ši direktyva taikoma mobiliems darbuotojams, dirbantiems valstybėse narėse įsteigtose įmonėse, dalyvaujančiose Reglamente (EEB) Nr. 3820/85 apibrėžtoje kelių transporto veikloje arba, jei to nepakanka, AETR susitarime.Nepažeidžiant tolesnės pastraipos nuostatų, nuo 2009 m. kovo 23 d. ši direktyva taikoma savarankiškai dirbantiems vairuotojams.Komisija ne vėliau kaip prieš dvejus metus iki tos dienos pateikia Europos Parlamentui ir Tarybai ataskaitą. Joje analizuojamos šios direktyvos netaikymo savarankiškai dirbantiems vairuotojams pasekmės kelių eismo saugumui, konkurencijos sąlygoms, verslo struktūrai, taip pat socialiniams aspektams. Atsižvelgiama į kiekvienoje valstybėje narėje esamas aplinkybes, susijusias su transporto pramonės struktūra ir kelių transporto verslo darbo aplinka. Remdamasi šia ataskaita, Komisija pateikia siūlymą, kurio tikslas gali būti arba- nustatyti sąlygas, kaip į šios direktyvos taikymo sritį įtraukti savarankiškai dirbančius vairuotojus, kurie nedalyvauja kelių transporto veikloje kitose valstybėse narėse ir kuriems dėl objektyvių priežasčių yra taikomi vietos apribojimai, tokie kaip periferinė vieta, dideli atstumai šalies viduje ir ypatinga konkurencinė aplinka, arba- šios direktyvos netaikyti savarankiškai dirbantiems vairuotojams.2. Direktyvos 93/104/EB nuostatos taikomos mobiliems darbuotojams, kuriems netaikoma ši direktyva.3. Kadangi šioje direktyvoje yra konkretesnių nuostatų dėl mobilių darbuotojų, kurie verčiasi kelių transporto veikla, remiantis Direktyvos 93/104/EB 14 straipsniu, jai teikiama pirmenybė, palyginti su tos direktyvos atitinkamomis nuostatomis.4. Ši direktyva papildo Reglamento (EEB) Nr. 3820/85 ir, kai reikia, AETR susitarimo nuostatas, kurioms suteikiama pirmenybė, palyginti su šios direktyvos nuostatomis.3 straipsnisSąvokų apibrėžimaiŠioje direktyvoje:a) "darbo laikas" — tai:1) mobiliems darbuotojams: laikas nuo darbo pradžios iki pabaigos, kurio metu mobilus darbuotojas yra savo darbo vietoje, darbdavio žinioje ir vykdo savo funkcijas ar veiklą, t. y.:- laikas, skirtas įvairiai kelių transporto veiklai. Ši veikla yra tokia:i) vairavimas;ii) pakrovimas ir iškrovimas;iii) pagalba įlaipinant keleivius į transporto priemonę ir išlaipinant iš transporto priemonės;iv) valymas ir techninė priežiūra;v) visi kiti darbai, skirti transporto priemonės, krovinio ir keleivių saugumui užtikrinti, arba vykdyti teisinius ir kontrolės įpareigojimus, tiesiogiai susijusius su konkrečia atliekama transporto veikla, įskaitant pakrovimo ir iškrovimo stebėseną, administracinius policijos, muitinės, imigracijos pareigūnų ir kt. formalumus,- laikas, kuriuo jis negali laisvai disponuoti ir turi būti darbo vietoje, pasirengęs imtis įprastinio darbo, su tam tikromis užduotimis, kurios susijusios su budėjimu, ypač kai laukiama pakrauti arba iškrauti, kada iš anksto nežinoma to trukmė, t. y. prieš išvykimą arba prieš pat faktinę aptariamo laiko tarpsnio pradžią, arba pagal bendras sąlygas, suderėtas socialinių partnerių ir (arba) pagal valstybių narių teisės aktuose nustatytas sąlygas;2) Savarankiškai dirbantiems vairuotojams taikomas tas pats laiko apibrėžimas nuo darbo dienos pradžios iki pabaigos, kurio metu savarankiškai dirbantis vairuotojas yra savo darbo vietoje, kliento žinioje ir atlieka savo funkcijas arba užsiima kita veikla nei bendras administracinis darbas, kuris nėra tiesiogiai susijęs su konkrečia atliekama transporto veikla.5 straipsnyje nurodytos pertraukos, 6 straipsnyje nurodytas poilsio laikas ir, nepažeidžiant valstybių narių teisės aktų arba socialinių partnerių susitarimų, kuriuose numatytas tokio laiko kompensavimas arba apribojimas, šio straipsnio b punkte minimas kitas buvimo darbo vietoje laikas į darbo laiką neįtraukiami;b) "kitas buvimo darbo vietoje laikas" — tai:- kitas laiko tarpas nei pertraukos ir poilsio laikas, kurio metu mobilus darbuotojas neprivalo būti savo darbo vietoje, tačiau turi būti pasiekiamas, kad iškvietus galėtų pradėti, tęsti vairavimą arba atlikti kitą darbą. Tai apima ypač tokius laiko tarpsnius, kurių metu mobilus darbuotojas lydi transporto priemonę, gabenamą keltu arba traukiniu, taip pat laiką laukiant pasienyje bei laiką, kai draudžiamas eismas.Tuos laiko tarpsnius ir jų numatomą trukmę mobilus darbuotojas turi žinoti iš anksto, t. y. prieš išvykimą arba prieš pat faktinę aptariamo laiko tarpsnio pradžią, arba pagal bendras sąlygas, suderėtas socialinių partnerių ir (arba) pagal valstybių narių teisės aktuose nustatytas sąlygas,- mobiliems darbuotojams, vairuojantiems komandomis, laikas, sėdint šalia vairuotojo arba miegamojoje vietoje, kai transporto priemonė juda;c) "darbo vieta" — tai:- įmonės, kurioje asmuo, besiverčiantis mobiliąja kelių transporto veikla, vykdo savo pareigas, pagrindinė veiklos vieta kartu su jos filialų veiklos vieta, nepaisant to, ar ji yra toje pačioje vietoje kaip ir pagrindinė buveinė arba pagrindinė veiklos vieta, ar ne,- transporto priemonė, kurią, vykdydamas savo pareigas, naudoja asmuo, besiverčiantis mobiliąja kelių transporto veikla, ir- bet kuri kita vieta, kur vykdoma su transportavimu susijusi veikla;d) "mobilus darbuotojas" — tai bet kuris darbuotojas, sudarantis kelionės ekipažą, įskaitant stažuotojus ir mokinius, kuris dirba įmonėje, teikiančioje keleivių ir krovinių vežimo paslaugas samdos pagrindais arba už atlygį, arba savo sąskaita;e) "savarankiškai dirbantis vairuotojas" — tai bet kuris asmuo, kurio pagrindinis užsiėmimas — vežti keleivius arba krovinius samdos pagrindais arba už atlygį, kaip apibrėžta Bendrijos teisės aktuose, pagal Bendrijos licencijas arba bet kurį kitą verslo leidimą vykdyti pirmiau minėtą vežimą, kuris turi teisę dirbti savarankiškai ir nėra susietas su darbdaviu pagal darbo sutartį arba bet kokį kitą darbo hierarchinį santykį, kuris gali laisvai organizuoti atitinkamą darbinę veiklą, o jo pajamos tiesiogiai priklauso nuo gauto pelno, ir kuris turi laisvę individualiai arba bendradarbiaudamas su savarankiškai dirbančiais vairuotojais užmegzti komercinius ryšius su atskirais klientais.Šioje direktyvoje šių kriterijų neatitinkantiems vairuotojams taikomos tos pačios pareigos ir jie gali naudotis tomis pačiomis teisėmis, kurias mobiliems darbuotojams numato ši direktyva;f) "asmuo, kuris verčiasi mobiliąja kelių transporto veikla" — tai bet kuris mobilus darbuotojas arba savarankiškai dirbantis vairuotojas, kuris verčiasi šia veikla;g) "savaitė" — tai laiko tarpas nuo pirmadienio 00.00 valandos iki sekmadienio 24.00 valandos;h) "nakties laikas" — tai nacionalinės teisės aktais apibrėžiamas mažiausiai keturių valandų laikas laikotarpiu nuo 00.00 iki 07.00 val.;i) "naktinis darbas" — tai bet koks darbas nakties metu.4 straipsnisMaksimali savaitės darbo laiko trukmėValstybės narės imasi priemonių, būtinų užtikrinti, kad:a) savaitės darbo laiko vidurkis neviršytų 48 valandų. Maksimali savaitės darbo laiko trukmė gali būti pailginta iki 60 valandų tik tuomet, jei per keturis mėnesius neviršijamas 48 darbo valandų per savaitę vidurkis. Reglamento (EEB) Nr. 3820/85 6 straipsnio 1 dalies ketvirtai ir penktai pastraipoms arba, kai reikia, AETR susitarimo 6 straipsnio 1 dalies ketvirtai pastraipai teikiama pirmenybė, palyginti su šia direktyva, tiek, kiek atitinkami vairuotojai per keturis mėnesius neviršija 48 darbo valandų per savaitę vidurkio;b) darbo laikas dirbant pas skirtingus darbdavius — tai darbo valandų suma. Darbdavys raštu paprašo mobilaus darbuotojo atsiskaityti už darbo laiką, dirbtą pas kitą darbdavį. Mobilus darbuotojas tokią informaciją pateikia raštu.5 straipsnisPertraukos1. Valstybės narės imasi priemonių, būtinų užtikrinti, kad, nepažeidžiant Reglamente (EEB) Nr. 3820/85 arba, jei jo nepakanka, AETR susitarime nustatyto apsaugos lygio, asmenys, kurie verčiasi mobiliąja kelių transporto veikla, nepažeidžiant 2 straipsnio 1 dalies, niekada be pertraukos nedirbtų daugiau kaip 6 valandas iš eilės. Jei darbo valandų suma sudaro 6-9 valandas, į darbo laiką turi būti įterpiama mažiausiai 30 minučių pertrauka, o jei darbo valandų suma viršija 9 valandas — mažiausiai 45 minučių pertrauka.2. Pertraukas galima padalinti į laiko tarpsnius, kurių kiekvienas trunka mažiausiai 15 minučių.6 straipsnisPoilsio laikasŠioje direktyvoje mokiniams ir stažuotojams taikomos tos pačios nuostatos dėl poilsio laiko kaip ir kitiems mobiliems darbuotojams, laikantis Reglamento (EEB) Nr. 3820/85 arba, jei jo nepakanka, AETR susitarimo.7 straipsnisNaktinis darbas1. Valstybės narės imasi priemonių, būtinų užtikrinti, kad:- kai atliekamas naktinis darbas, kasdienis darbo laikas neviršytų dešimties valandų per kiekvieną 24 valandų laikotarpį,- kompensacija už naktinį darbą būtų skiriama pagal nacionalinės teisės aktuose numatytas priemones, kolektyvines sutartis, darbdavių ir darbuotojų susitarimus ir (arba) nacionalinę praktiką, jei kompensacija nekelia grėsmės kelių eismo saugumui.2. Iki 2007 m. kovo 23 d. Komisija savo ataskaitoje, kurią ji rengia remdamasi 13 straipsnio 2 dalimi, įvertina 1 dalies nuostatų taikymo pasekmes. Jei reikia, Komisija ataskaitoje pateikia atitinkamus siūlymus.3. Komisija pateikia pasiūlymą dėl direktyvos, įtvirtinančios nuostatas, susijusias su profesionalių vairuotojų, įskaitant ir tuos, kurie dirba naktį, mokymo ir nustatančias bendrus tokio mokymo principus.8 straipsnisNukrypimai1. Dėl objektyvių arba techninių priežasčių, arba priežasčių, susijusių su darbo organizavimu, kolektyvinėse sutartyse arba socialinių partnerių susitarimuose, arba, jei tai neįmanoma, įstatymuose ir kituose teisės aktuose gali būti numatyti nukrypimai nuo 4 ir 7 straipsnių, jei buvo konsultuotasi su suinteresuotų darbdavių ir darbuotojų atstovais, ir dedamos pastangos skatinti visas tinkamas socialinio dialogo formas.2. Jeigu nukrypstama nuo 4 straipsnio, tai skaičiuojant 48 valandų maksimalų savaitės darbo laiko vidurkį negalima nustatyti pamatinio laikotarpio, viršijančio šešis mėnesius.9 straipsnisInformacija ir registravimo duomenysValstybės narės užtikrina, kad:a) mobilūs darbuotojai būtų informuojami apie atitinkamus nacionalinius reikalavimus, įmonės vidaus taisykles ir darbdavių ir darbuotojų susitarimus, ypač kolektyvines sutartis ir visus bendrovės susitarimus, sudarytus pagal šią direktyvą, nepažeidžiant 1991 m. spalio 14 d. Tarybos direktyvos 91/533/EEB dėl darbdavio pareigos informuoti darbuotojus apie galiojančias sutarties arba darbo santykių sąlygas [6];b) nepažeidžiant 2 straipsnio 1 dalies, būtų registruojamas darbuotojų, kurie verčiasi mobiliąja kelių transporto veikla, darbo laikas. Po paskutinio įrašo registravimo duomenys saugomi mažiausiai dvejus metus. Darbdaviai yra atsakingi už mobilių darbuotojų darbo laiko registravimą. Paprašius darbdaviai mobiliems darbuotojams pateikia dirbtų valandų registravimo duomenų kopijas.10 straipsnisPalankesnės nuostatosŠi direktyva nepažeidžia valstybių narių teisės taikyti arba priimti įstatymus ir kitus teisės aktus, kurie yra palankesni mobiliąja kelių transporto veikla besiverčiančių darbuotojų sveikatos apsaugai ir saugai, taip pat jų teisės palengvinti kolektyvinių sutarčių ar darbdavių ir darbuotojų sudarytų susitarimų, kurie yra palankesni mobilių darbuotojų sveikatos apsaugai ir saugai, taikymą arba leisti juos taikyti. Šios direktyvos įgyvendinimas nėra pagrįsta priežastis sumažinti bendrą apsaugos lygį, nustatytą 2 straipsnio 1 dalyje minimiems darbuotojams.11 straipsnisNuobaudosValstybės narės nustato nuobaudų sistemą už pagal šią direktyvą priimtų nacionalinių nuostatų pažeidimus ir imasi visų priemonių, būtinų užtikrinti, kad tos nuobaudos būtų taikomos. Numatytos nuobaudos turi būti veiksmingos, adekvačios ir atgrasančios.12 straipsnisDerybos su trečiosiomis šalimisŠiai direktyvai įsigaliojus, Bendrija pradės derybas su atitinkamomis trečiosiomis šalimis dėl taisyklių, lygiaverčių toms, kurios nustatytos šioje direktyvoje, taikymo trečiosiose šalyse įsteigtose įmonėse dirbantiems mobiliems darbuotojams.13 straipsnisAtaskaitos1. Kas dveji metai valstybės narės teikia Komisijai ataskaitas apie šios direktyvos nuostatų įgyvendinimą, pateikdamos darbdavių ir darbuotojų nuomonę. Ataskaitą Komisija turi gauti ne vėliau kaip iki rugsėjo 30 d. nuo tos dienos, kai pasibaigia ataskaitinis dvejų metų laikotarpis. Dvejų metų laikotarpis yra tas pats laikotarpis, kuris minimas Reglamento (EEB) Nr. 3820/85 16 straipsnio 2 dalyje.2. Kas dveji metai Komisija rengia ataskaitas apie šios direktyvos įgyvendinimą valstybėse narėse ir šios srities procesus. Komisija siunčia ataskaitą Europos Parlamentui, Tarybai, Ekonomikos ir socialinių reikalų komitetui bei Regionų komitetui.14 straipsnisBaigiamosios nuostatos1. Valstybės narės įstatymais ir kitais teisės aktais įtvirtina nuostatas, būtinas, kad šios direktyvos būtų pradėta laikytis ne vėliau kaip nuo 2005 m. kovo 23 d. arba ne vėliau kaip iki šios datos užtikrina, kad darbdaviai ir darbuotojai tarpusavio susitarimu nustatytų reikalingas priemones, o valstybės narės privalo imtis visų veiksmų, leidžiančių joms visuomet garantuoti, kad bus pasiekti šioje direktyvoje nustatyti rezultatai.Valstybės narės, tvirtindamos pirmoje pastraipoje minimas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje jau priimtų arba priimamų nacionalinės teisės aktų nuostatas.3. Valstybės narės pasirūpina, kad siuntėjai, ekspeditoriai, pagrindiniai rangovai, subrangovai ir mobilius darbuotojus įdarbinančios įmonės laikytųsi atitinkamų šios direktyvos nuostatų.15 straipsnisĮsigaliojimasŠi direktyva įsigalioja jos paskelbimo Europos Bendrijų oficialiajame leidinyje dieną.16 straipsnisAdresataiŠi direktyva skirta valstybėms narėms.Priimta Briuselyje, 2002 m. kovo 11 d.Europos Parlamento varduPirmininkasP. CoxTarybos varduPirmininkasJ. Piqué I Camps[1] OL C 43, 1999 2 17, p. 4.[2] OL C 138, 1999 5 18, p. 33.[3] 1999 m. balandžio 14 d. Europos Parlamento nuomonė (OL C 219, 1999 7 30, p. 235), patvirtinta 1999 m. gegužės 6 d. (OL C 279, 1999 10 1, p. 270), 2001 m. kovo 23 d. Tarybos bendroji pozicija (OL C 142, 2001 5 15, p. 24) ir 2001 m. birželio 14 d. Europos Parlamento sprendimas (dar nepaskelbta Oficialiajameleidinyje). 2002 m. vasario 5 d. Europos Parlamento sprendimas ir 2002 m. vasario 18 d. Tarybos sprendimas.[4] OL L 370, 1985 12 31, p. 1.[5] OL L 307, 1993 12 13, p. 18. Direktyva su paskutiniais pakeitimais, padarytais Europos Parlamento ir Tarybos direktyva 2000/34/EB (OL L 195, 2000 8 1, p. 41).[6] OL L 288, 1991 10 18, p. 32.--------------------------------------------------


title: 2008 m. birželio 27 d. Komisijos direktyva 2008/65/EB, iš dalies keičianti Direktyvą 91/439/EEB dėl vairuotojo pažymėjimų

text:
28.6.2008

               LT

               Europos Sąjungos oficialusis leidinys

               L 168/36

      KOMISIJOS DIREKTYVA 2008/65/EB
   2008 m. birželio 27 d.
   iš dalies keičianti Direktyvą 91/439/EEB dėl vairuotojo pažymėjimų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 29 d. Tarybos direktyvą 91/439/EEB dėl vairuotojo pažymėjimų (1), ypač į jos 7a straipsnio 2 dalį,
   kadangi:

               (1)

               Direktyvos 91/439/EEB I ir Ia prieduose nurodytų kodų sąrašą būtina patikslinti.

               (2)

               78-ą Bendrijos kodą, reiškiantį, kad konkrečios kategorijos vairuotojo pažymėjimą turintys vairuotojai gali vairuoti tik transporto priemones su automatinėmis pavarų dėžėmis, reikėtų iš dalies pakeisti atsižvelgiant į mokslo ir technikos pažangą šioje srityje.

               (3)

               Direktyvos 91/439/EEB II priede nustatyti vairavimo egzaminui naudojamoms transporto priemonėms taikomi reikalavimai turi būti suderinti su 78 Bendrijos kodo apibrėžties pakeitimais.

               (4)

               Direktyvos 91/439/EEB II priede išdėstyti mažiausi privalomi teorijos ir praktikos egzaminų reikalavimai turėtų būti persvarstyti siekiant suderinti egzaminavimo reikalavimus su kasdieninio eismo poreikiais atsižvelgiant į tunelių naudojimą taip, kad būtų pagerintas kelių saugumo lygis šioje ypatingoje kelių infrastruktūros dalyje.

               (5)

               Direktyvos 91/439/EEB II priedo 5.2 ir 6.2.5 punktuose nurodyti laikotarpiai pasirodė esą nepakankami, kad būtų tinkamai įgyvendintos būtinos priemonės. Turėtų būti nustatytas papildomas laikotarpis.

               (6)

               Todėl Direktyvą 91/439/EEB reikėtų atitinkamai iš dalies pakeisti.

               (7)

               Šioje direktyvoje numatytos priemonės atitinka Vairuotojo pažymėjimų reikalų komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 91/439/EEB iš dalies keičiama taip:

               1)

               I priedo 2 dalyje, susijusioje su vairuotojo pažymėjimo 4 puslapiu, ir Ia priedo 2 dalies, susijusios su vairuotojo pažymėjimo 2 puslapiu, a punkto 12 papunktyje 10.02 Bendrijos kodo formuluotė pakeičiama taip:

                           „10.02.

                           Transporto priemonės be sankabos pedalo (arba rankinio valdymo svirties A ar A1 kategorijoms).“;

               2)

               I priedo 2 dalyje, susijusioje su vairuotojo pažymėjimo 4 puslapiu, ir Ia priedo 2 dalies, susijusios su vairuotojo pažymėjimo 2 puslapiu, a punkto 12 papunktyje 78 Bendrijos kodo formuluotė pakeičiama taip:
               78.   Galioja tik transporto priemonėms be sankabos pedalo (arba rankinio valdymo svirties A ar A1 kategorijoms).“;

               3)

               II priedas iš dalies keičiamas taip:

                           a)

                           2.1.3 punktas papildomas šia įtrauka:

                                       „—

                                       saugus vairavimas autokelių tuneliuose“;

                           b)

                           5.1 punkto antra ir trečia pastraipos keičiamos taip:
                           „Jei kandidatas į vairuotojus įgūdžių ir elgsenos patikrinimo egzaminą laiko transporto priemone be sankabos pedalo (arba be rankinio valdymo svirties A ir A1 kategorijoms), jam išduotame vairuotojo pažymėjime šis faktas turi būti nurodytas. Vairuotojo pažymėjimas su tokiu įrašu galioja tik vairuojant transporto priemonę be sankabos pedalo (arba rankinio valdymo svirties A ar A1 kategorijoms).
                           „Transporto priemonė su automatine pavarų dėže“ yra tokia transporto priemonė, kurioje nėra sankabos pedalo (arba rankinio valdymo svirties A ar A1 kategorijoms).“;

                           c)

                           5.2 punkto paskutinė pastraipa keičiama taip:
                           „B+E, C, C+E, C1, C1+E, D, D+E, D1 ir D1+E kategorijų egzaminavimui skirtos transporto priemonės, kurios neatitinka pirmiau minėtų minimalių kriterijų, bet buvo naudojamos Komisijos direktyvos 2008/65/EB (2) 3 straipsnyje nurodytos datos metu ar anksčiau, gali būti ir toliau naudojamos iki 2013 m. rugsėjo 30 d. Reikalavimus, susijusius su tokiomis transporto priemonėmis vežamais kroviniais, valstybės narės gali įgyvendinti iki 2013 m. rugsėjo 30 d.

                           d)

                           6.2.5 punkto antroje pastraipoje „praėjus penkeriems metams nuo šios direktyvos įsigaliojimo“ keičiama „iki 2008 m. rugsėjo 30 d.“;

                           e)

                           6.3.8, 7.4.8 ir 8.3.8 punktuose į kelio ypatumų sąrašą įtraukiamas žodis „tuneliai“.

         2 straipsnis
   1.   Valstybės narės priima įstatymus, taisykles ir administracines nuostatas, kurie, įsigalioję ne vėliau kaip iki 2008 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai. Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų svarbiausių nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Bendrijų oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2008 m. birželio 27 d.

            Komisijos vardu

         Antonio TAJANI

            Pirmininko pavaduotojas

      (1)  OL L 237, 1991 8 24, p. 1. Direktyva su paskutiniais pakeitimais, padarytais Direktyva 2006/103/EB (OL L 363, 2006 12 20, p. 344).

      (2)  OL L 168, 2008 6 28, p. 36.“;


title: 1996 m. liepos 2 d. Septintoji Tarybos direktyva 96/45/EB, susijusi su analizės metodais, kurie yra būtini kosmetikos gaminių sudėčiai tikrintiTekstas svarbus EEE

text:
Svarbus teisinis pranešimas

|

31996L0045

Oficialusis leidinys L 213 , 22/08/1996 p. 0008 - 0015

		Septintoji Tarybos direktyva 96/45/EB1996 m. liepos 2 d.susijusi su analizės metodais, kurie yra būtini kosmetikos gaminių sudėčiai tikrinti(tekstas svarbus EEE)EUROPOS BENDRIJŲ KOMISIJA,atsižvelgdama į Europos Bendrijos steigimo sutartį,atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių teisės aktų, susijusių su kosmetikos gaminiais, suderinimo [1], su paskutiniais pakeitimais, padarytais Komisijos direktyva 95/34/EB [2], ypač į jos 8 straipsnio 1 dalį,kadangi Direktyvoje 76/768/EEB numatyta oficialiai tirti kosmetikos gaminius, užtikrinant, kad bus laikomasi sąlygų, kurios nustatytos Bendrijos nuostatose dėl kosmetikos gaminių sudėties;kadangi visi reikalingi analizės metodai turėtų būti kaip galima greičiau parengti; kadangi tam tikri metodai jau buvo priimti Komisijos direktyvoje 80/1335/EEB [3] su paskutiniais pakeitimais, padarytais Direktyva 87/143/EEB [4], Komisijos direktyvoje 82/434/EEB [5] su paskutiniais pakeitimais, padarytais Direktyva 90/207/EEB [6], ir Komisijos direktyvomis 83/514/EEB [7], 85/490/EEB [8], 93/73/EEB [9] ir 95/32/EB [10];kadangi 2-fenoksietanolio, 1-fenoksipropan-2-olio, metil-, etil-, propil-, butil- ir benzil-4-hidroksibenzoato atpažinimas ir kiekio nustatymas kosmetikos gaminiuose sudaro septintąjį žingsnį;kadangi šioje direktyvoje nustatytos priemonės atitinka Direktyvos 76/768/EEB derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisValstybės narės imasi būtinų priemonių užtikrinti, kad oficialiai tiriant kosmetikos gaminius 2-fenoksietanolio, 1-fenoksipropan-2-olio, metil-, etil-, propil-, butil- ir benzil-4-hidroksibenzoato atpažinimas ir kiekio nustatymas būtų atliekami taikant priede aprašytus metodus.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1997 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai.2. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas yra oficialiai skelbiant. Nuorodos darymo tvarką nustato valstybės narės.3. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.3 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 1996 m. liepos 2 d.Komisijos varduEmma BoninoKomisijos narys[1] OL L 262, 1976 9 27, p. 169.[2] OL L 167, 1995 7 18, p. 19.[3] OL L 383, 1980 12 31, p. 27.[4] OL L 57, 1987 2 27, p. 56.[5] OL L 185, 1982 6 30, p. 1.[6] OL L 108, 1990 4 28, p. 92.[7] OL L 291, 1983 10 24, p. 9.[8] OL L 295, 1985 11 7, p. 30.[9] OL L 231, 1993 9 14, p. 34.[10] OL L 178, 1995 7 28, p. 20.--------------------------------------------------PRIEDAS2-FENOKSIETANOLIO, 1-FENOKSIPROPAN-2-OLIO, METIL-, ETIL-, PROPIL-, BUTIL- IR BENZIL-4-HIDROKSIBENZOATO ATPAŽINIMAS IR KIEKIO NUSTATYMAS KOSMETIKOS GAMINIUOSEA. ATPAŽINIMAS1. Apimtis ir taikymo sritisČia apibrėžtu plonasluoksnės chromatografijos (TLC) metodu kartu su B skirsnyje aprašytu kiekio nustatymo metodu galima atpažinti 2-fenoksietanolį, 1-fenoksipropan-2-olį, metil-4-hidroksibenzoatą, etil-4-hidroksibenzoatą, propil-4-hidroksibenzoatą, butil-4-hidroksibenzoatą ir benzil-4-hidroksibenzoatą kosmetikos gaminiuose.2. Metodo esmėIš parūgštinto kosmetikos bandinio konservantai ekstrahuojami acetonu. Po filtravimo acetono tirpalas yra maišomas su vandeniu ir šarminėje terpėje riebalų rūgštys nusodinamos kalcio druskų pavidalu. Šarminis acetono ir vandens mišinys ekstrahuojamas dietileteriu, kad būtų pašalintos lipofilinės medžiagos. Parūgštinus konservantai ekstrahuojami dietileteriu. Ant silikageliu dengtos plonasluoksnės plokštelės užlašinama alikvotinė dietileterinio ekstrakto dalis. Plokštelę išryškinus, gauta chromatograma stebima UV šviesoje ir vizualizuojama naudojant Millono reagentą.3. Reagentai3.1. Bendroji dalisTuri būti naudojami analiziškai gryni reagentai. Vanduo turi būti naudojamas distiliuotas arba lygiaverčio grynumo.3.2. Acetonas3.3. Dietileteris3.4. n-pentanas3.5. Metanolis3.6. Acto rūgštis, ledinė3.7. Vandenilio chlorido tirpalas, c(HCl) = 4 mol/l3.8. Kalio hidroksido tirpalas, c(KOH) = 4 mol/l3.9. Kalcio chlorido dihidratas (CaCl2 · 2H2O)3.10. Vizualizavimo reagentas: Millono reagentasMillono reagentas (gyvsidabrio (II) nitratas) yra visiškai paruoštas tirpalas, kurį galima įsigyti prekyboje (Fluka 69820).3.11. 2-fenoksietanolis3.12. 2-fenoksipropan-2-olis3.13. Metil-4-hidroksibenzoatas (metilparabenas)3.14. Etil-4-hidroksibenzoatas (etilparabenas)3.15. n-propil-4-hidroksibenzoatas (propilparabenas)3.16. n-butil-4-hidroksibenzoatas (butilparabenas)3.17. Benzil-4-hidroksibenzoatas (benzilparabenas)3.18. Etaloniniai tirpalaiParuošiami kiekvienos etaloninės medžiagos 3.11, 3.12, 3.13, 3.14, 3.15, 3.16 ir 3.17 0,1 % (m/t) tirpalai metanolyje.3.19. Judančiosios fazės tirpiklisSumaišomos 88 tūrio dalys n-pentano (3.4) su 12 tūrio dalių ledinės acto rūgšties (3.6).4. PriemonėsĮprasta laboratorinė įranga ir:4.1. vandens vonia, kurioje palaikoma 60 °C temperatūra4.2. ryškinimo kamera (be filtravimo popieriaus)4.3. ultravioletinės šviesos šaltinis, 254 nm4.4. plonasluoksnės plokštelės, 20 cm x 20 cm, iš anksto padengtos 0,25 mm silikagelio 60F254 sluoksniu, su koncentravimo zona (Merk Nr. 11798,Darmstadt arba atitikmuo)4.5 džiovinimo spinta, palaikanti iki 105 °C temperatūrą4.6. karšto oro plaukų džiovintuvas4.7. vilnonis dažų volelis, apytikriai 10 cm ilgio ir 3,5 cm išorinio skersmens. Vilnos sluoksnio storis 2–3 mm. Jeigu reikia, vilnos sluoksnis apkarpomas.Žr. 5.2 punkto pastabą4.8. 50 ml stiklo mėgintuvėliai su užsukamu dangteliu4.9. elektrinė kaitinamoji plokštė su termostatiniu reguliatoriumi. Temperatūra nustatoma apie 80 °C. Kad vienodai pasiskirstytų šiluma, kaitinamoji plokštė uždengiama 20 cm x 20 cm dydžio, apie 6 mm storio aliuminio plokšte.5. Darbo eiga5.1. Mėginio paruošimas50 ml stiklo mėgintuvėlyje su užsukamu dangteliu (4.8) pasveriama apie 1 g bandinio. Įlašinami keturi lašai vandenilio chlorido tirpalo (3.7) ir įpilama 40 ml acetono.Didelio šarmingumo kosmetikos gaminiams, pavyzdžiui, tualetiniam muilui, įlašinama 20 lašų vandenilio chlorido tirpalo. Mėgintuvėlis uždaromas, mišinys atsargiai kaitinamas iki apytikriai 60 °C, kad konservantai lengviau ekstrahuotųsi į acetono fazę, po to smarkiai kratomas vieną minutę.Tirpalo pH matuojamas indikatoriniu popieriumi, tirpalo pH nustatomas 3, lašinant vandenilio chlorido tirpalą. Dar vieną minutę smarkiai kratoma.Tirpalas atvėsinamas iki kambario temperatūros ir filtruojamas per filtravimo popierių į kūginę kolbą. Į 200 ml kūginę kolbą įpilama 20 ml filtrato, 60 ml vandens ir išmaišoma. Lašinant kalio hidroksido tirpalą (3.8), mišinio pH nustatomas apie 10, tikrinama pH indikatoriniu popieriumi.Įdedama 1 g kalcio chlorido dihidrato (3.9) ir smarkiai kratoma. Tirpalas filtruojamas per filtravimo popierių į 250 ml dalijamąjį piltuvą, kuriame yra 75 ml dietileterio, ir smarkiai kratoma vieną minutę. Leidžiama fazėms atsiskirti, vandeninis sluoksnis surenkamas į 200 ml kūginę kolbą. Lašinant vandenilio chlorido tirpalą, tirpalo pH nustatomas apytikriai ties 2, tikrinama pH indikatoriniu popieriumi. Po to įpilama 10 ml dietileterio ir stipriai 1 minutę purtoma. Leidžiama fazėms atsiskirti ir apie 2 ml dietileterio sluoksnio įpilama į 5 ml mėginio buteliuką.5.2. Plonasluoksnė chromatografija (TLC)Plonasluoksnės chromatografijos plokštelė (4.4) dedama ant įkaitintos aliuminio plokštės (4.9). Užlašinama po 10 μl kiekvieno etaloninio tirpalo (3.18) ir 100 μl mėginio tirpalo (-ų) (5.1) ant TLC plokštelės koncentracijos zonos pradinės linijos.Jeigu norima, gali būti naudojama oro srovė, kad būtų lengviau išgarinti tirpiklį. TLC plokštelė nukeliama nuo elektrinės kaitinamosios plokštės ir atvėsinama iki kambario temperatūros. Į ryškinimo kamerą (4.2) įpilama 100 ml judančiosios fazės tirpiklio (3.19).Plokštelė nedelsiant dedama į neprisotintą kamerą ir ryškinama kambario temperatūroje, kol tirpiklio frontas nuo pagrindinės linijos pasislinks 15 cm. Plokštelė išimama iš ryškinimo kameros ir džiovinama plaukų džiovintuvu karšto oro srove.Plokštelė apžiūrima UV šviesoje (4.3) ir pažymimos dėmių vietos. Plokštelė 30 minučių kaitinama džiovinimo spintoje (4.5) 100 °C temperatūroje, siekiant pašalinti acto rūgšties perteklių. Chromatogramoje konservantai vizualizuojami Millono reagentu (3.10), panardinant dažų volelį (4.7) į reagentą ir traukiant jį per plonasluoksnės chromatografijos plokštelę, kol ji vienodai sudrėks.Pastaba:dėmės taip pat gali būti vizualizuojamos atsargiai užlašinant vieną lašą Millono reagento ant kiekvienos dėmės, išryškėjusios UV šviesoje.4-hidroksibenzenkarboksirūgšties esteriai išryškėja raudonomis dėmėmis, 2-fenoksietanolis ir 1-fenoksipropan-2-olis – geltonomis dėmėmis. Tačiau būtina atkreipti dėmesį į tai, kad pati 4-hidroksibenzenkarboksirūgštis, kuri gali būti bandiniuose, kaip konservantas arba parabenų skilimo produktas, taip pat išryškėja raudona dėme. Žr. 7.3 ir 7.4 punktus.6. AtpažinimasApskaičiuojamos kiekvienos dėmės Rf vertės. Mėginio tirpalo dėmės palyginamos su etaloninių tirpalų dėmėmis, lyginant jų Rf vertes, jų charakteristikas UV spinduliuotėje ir spalvą po vizualizavimo. Daromos preliminarios išvados apie konservantų tapatumą.Jeigu išaiškėja, kad parabenų yra, turi būti atliekama B skirsnyje aprašyta HPLC. Remiantis plonasluoksnės chromatografijos ir didelio slėgio skysčių chromatografijos rezultatais, patvirtinamas 2-fenoksietanolio, 1-fenoksipropan-2-olio ir parabenų buvimas.7. Pastabos7.1. Kadangi Millono reagentas yra toksiškas, jį geriausia naudoti vienu iš aprašytų būdų. Nerekomenduojama purkšti.7.2. Kiti junginiai, kuriuose yra hidroksilo grupės, Millono reagento paveikti, taip pat gali keisti spalvą. Spalvų ir Rf verčių, gautų tam tikriems konservantams naudojant šią plonasluoksnės chromatografijos darbo eigą, lentelę galima rasti leidinyje: N. de Kruijf, M. A. H. Rijk, L. A. Pranato-Soetardhi ir A. Schouten (1987): Determination of preservatives in cosmetic products I: Thin layer chromatographic procedure for the identification of preservatives in cosmetic products (J. Chromatography 410, 395–411).7.3. Toliau pateiktoje lentelėje išvardytos Rf vertės naudojamos kaip nuoroda į vertes, kurias galima gauti:Junginys | hR1 | Spalva |4-hidroksibenzenkarboksirūgštis | 11 | Raudona |metilparabenas | 12 | Raudona |etilparabenas | 17 | Raudona |propilparabenas | 21 | Raudona |butilparabenas | 26 | Raudona |benzilparabenas | 16 | Raudona |2-fenoksietanolis | 29 | Geltona |1-fenoksipropan-2-olis | 50 | Geltona |7.4. 4-hidroksibenzenkarboksirūgštis ir metilparabenas arba benzilparabenas ir etilparabenas neatskiriami. Šių junginių atpažinimas turi būti patvirtinamas didelio slėgio skysčių chromatografijos (HPLC) metodu, aprašytu B skirsnyje, bei bandinio sulaikymo trukmes palyginant su etaloninių medžiagų sulaikymo trukmėmis.B. KIEKIO NUSTATYMAS1. Apimtis ir taikymo sritisŠiuo metodu nustatomas 2-fenoksietanolio, 1-fenoksipropan-2-olio, metil-4-hidroksibenzoato, etil-4-hidroksibenzoato, propil-4-hidroksibenzoato, butil-4-hidroksibenzoato ir benzil 4-hidroksibenzoato kiekis kosmetikos gaminiuose.2. ApibrėžimasŠiuo metodu nustatytų konservantų kiekiai išreiškiami masės procentais.3. Metodo esmėBandinys parūgštinamas sieros rūgštimi ir po to suspenduojamas etanolio ir vandens mišinyje. Mišinys šiek tiek pakaitinamas, kad ištirptų lipidų fazė ir vyktų kiekybinis ekstrahavimas, po to mišinys filtruojamas.Konservantai, esantys filtrate, nustatomi atvirkštinių fazių didelio slėgio skysčių chromatografijos (HPLC) metodu, vidiniu etalonu naudojant izopropil-4-hidroksibenzoatą.4. Reagentai4.1. Bendroji dalisTuri būti naudojami analiziškai gryni reagentai ir jie turi būti tinkami didelio slėgio skysčių chromatografijai. Vanduo turi būti naudojamas distiliuotas arba lygiaverčio grynumo.4.2. Etanolis, absoliutusis4.3. 2-fenoksietanolis4.4. 1-fenoksipropan-2-olis4.5. Metil-4-hidroksibenzoatas (metilparabenas)4.6. Etil-4-hidroksibenzoatas (etilparabenas)4.7. n-propil-4-hidroksibenzoatas (propilparabenas)4.8. Izopropil-4-hidroksibenzoatas (izopropilparabenas)4.9. n-butil - 4-hidroksibenzoatas (butilparabenas)4.10. Benzil-4-hidroksibenzoatas (benzilparabenas)4.11. Tetrahidrofuranas4.12. Metanolis4.13. Acetonitrilas4.14. Sieros rūgšties tirpalas c(H2SO4) = 2 mol/l4.15. Etanolio ir vandens mišinysSumaišomos devynios tūrio dalys etanolio (4.2) ir viena tūrio dalis vandens.4.16. Vidinis etaloninis tirpalasTiksliai pasveriama apie 0,25 g izopropilparabeno (4.8), perpilama į 500 ml matavimo kolbą, ištirpinama ir praskiedžiama iki žymės etanolio ir vandens mišiniu (4.15).4.17. Judančiosios fazės tirpiklis: tetrahidrofurano, vandens, metanolio, acetonitrilo mišinysSumaišomos 5 tūrio dalys tetrahidrofurano, 60 tūrio dalių vandens, 10 tūrio dalių metanolio ir 25 tūrio dalys acetonitrilo.4.18. Pradinis konservanto tirpalas100 ml matavimo kolboje tiksliai pasveriama apie 0,2 g 2-fenoksietanolio, 0,2 g 1-fenoksipropan-2-olio, 0,05 g metilparabeno, 0,05 g etilparabeno, 0,05 g propilparabeno, 0,05 g butilparabeno ir 0,025 g benzilparabeno, ištirpinama etanolio ir vandens mišinyje ir skiedžiama juo iki žymės.Tirpalas, laikomas šaldytuve, yra patvarus vieną savaitę.4.19. Etaloniniai konservanto tirpalaiĮ 50 ml matavimo kolbas įpilama 20,00 ml, 10,00 ml, 5,00 ml, 2,00 ml ir 1,00 ml pradinio tirpalo (4.18). Į kiekvieną kolbą įpilama 10,00 ml vidinio etaloninio tirpalo (4.16) ir 1,0 ml sieros rūgšties tirpalo (4.14), pripilama iki žymės etanolio ir vandens mišinio. Šie tirpalai turėtų būti paruošti prieš pat naudojimą.5. PriemonėsĮprasta laboratorinė įranga ir:5.1. vandens vonia, kurioje palaikoma 60 °C ±1 °C temperatūra5.2. didelio slėgio skysčių chroamtografas su UV detektoriumi, bangos ilgis – 280 nm5.3. analizinė kolonėlė:nerūdijančio plieno, vidinis skersmuo 25 cm x 4,6 mm (arba 12,5 cm x 4,6 mm), įkrauta Nucleosil 5C18 arba jo atitikmeniu (žr. 10.1 punktą)5.4. 100 ml stiklo mėgintuvėliai su užsukamais dangteliais5.5. netolygų kunkuliavimą slopinančios granulės, karborundas, 2–4 mm dydžio, arba jo atitikmuo6. Darbo eiga6.1. Mėginio paruošimas6.1.1. Mėginio paruošimas, nepridedant vidinio etaloninio tirpalo100 ml stiklo mėgintuvėlyje su užsukamu dangteliu pasveriama apie 1,0 g bandinio. Pipete įpilama 1,0 ml sieros rūgšties tirpalo (4.14) ir 50,0 ml etanolio ir vandens mišinio (4.15). Pridedama apie 1 g netolygų kunkuliavimą slopinančių granulių (5.5), mėgintuvėlis uždaromas ir smarkiai kratomas, kol bus gauta vienalytė suspensija. Kratoma ne trumpiau kaip vieną minutę. Mėgintuvėlis penkioms minutėms dedamas į 60 °C ± 1 °C temperatūros vandens vonią (5.1), kad konservantai lengviau ekstrahuotųsi į etanolio fazę.Mėgintuvėlis nedelsiant atvėsinamas šalto vandens srovėje, ekstraktas laikomas šaldytuve vieną valandą. Ekstraktas filtruojamas per filtravimo popierių. Į 5 ml mėginio buteliuką įpilama apie 2 ml filtrato. Ekstraktai laikomi šaldytuve, HPLC metodu analizuojama per 24 valandas.6.1.2. Mėginio paruošimas, pridedant vidinio etaloninio tirpalo100 ml stiklo mėgintuvėlyje su užsukamu dangteliu vienos tūkstantosios gramo dalies tikslumu pasveriama 1,0 ±0,1 g bandinio.Į mėgintuvėlį pipete įpilama 1,0 ml sieros rūgšties tirpalo ir 40,0 ml etanolio ir vandens mišinio. Pridedama apie 1 g netolygų kunkuliavimą slopinančių granulių (5.5) ir įpilama lygiai 10,00 ml vidinio etaloninio tirpalo. Mėgintuvėlis uždaromas ir smarkiai kratomas, kol bus gauta vienalytė suspensija. Kratoma ne trumpiau kaip vieną minutę. Mėgintuvėlis penkioms minutėms dedamas į 60 °C ± 1 °C temperatūros vandens vonią, kad konservantai lengviau ekstrahuotųsi į etanolio fazę.Mėgintuvėlis nedelsiant atvėsinamas šalto vandens srovėje, ekstraktas laikomas šaldytuve vieną valandą. Ekstraktas filtruojamas per filtravimo popierių.Į 5 ml mėginio buteliuką įpilama apie 2 ml filtrato (mėginio tirpalas). Ekstraktas laikomas šaldytuve. Didelio slėgio skysčių chromatografinis nustatymas atliekamas 24 valandų laikotarpiu.6.2. Didelio slėgio skysčių chromatografija (HPLC)6.2.1. Chromatografijos sąlygos- Judančiosios fazės tirpiklis: tetrahidrofurano, vandens, metanolio, acetonitrilo mišinys (4.17)- Srauto greitis: 1,5 ml/min.- Aptikimo bangos ilgis: 280 nm6.2.2. KalibravimasĮšvirkščiama po 10 μl kiekvieno etaloninio konservanto tirpalo (4.19). Iš gautų chromatogramų nustatomi etaloninių konservantų tirpalų smailių aukščių ir vidinio etaloninio tirpalo smailės aukščio santykiai. Kiekvienam konservantui brėžiama šių santykių priklausomybės nuo etaloninių tirpalų koncentracijų kreivė.6.2.3. Kiekio nustatymasĮ chromatografą įšvirkščiama 10 μl mėginio tirpalo be vidinio etaloninio tirpalo (6.1.1) ir užrašoma chromatograma.Įšvirkščiama 10 μl vieno iš etaloninių konservantų tirpalų (4.19) ir užrašoma chromatograma. Gautos chromatogramos palyginamos.Jeigu bandinio ekstrakto (6.1.1) chromatogramoje nėra smailės, turinčios beveik tokią pačią sulaikymo trukmę kaip izopropilparabeno (rekomenduojamosios vidinės etaloninės medžiagos), po to įšvirkščiama 10 μl mėginio tirpalo su vidine etalonine medžiaga (6.1.2). Užrašoma chromatograma ir matuojami smailių aukščiai.Jeigu bandinio tirpalo chromatogramoje matoma trukdžių smailė, kurios sulaikymo trukmė beveik tokia pati kaip izopropilparabeno, turi būti parenkama kita vidinė etaloninė medžiaga.Jeigu mėginio chromatogramoje nėra vieno iš tiriamųjų konservantų, šį konservantą galima naudoti pakaitine vidine etalonine medžiaga.Apskaičiuojamas tiriamųjų konservantų smailių aukščių ir vidinės etaloninės medžiagos smailės aukščio santykis.Įsitikinama, kad etaloniniams tirpalams, naudotiems kalibravimui, yra gauta tiesinė priklausomybė.Įsitikinama, ar gautos etaloninio tirpalo ir bandinio tirpalo chromatogramos atitinka šiuos reikalavimus:- mažiausiai atskirtos poros smailių atskyrimas yra ne mažesnis kaip 0,90. (Smailių atskyrimas nustatomas taip, kaip parodyta 1 pav.)+++++ TIFF +++++1 pav. Smailių atskyrimasJeigu negauta reikalingo smailių atskyrimo, turėtų būti naudojama arba labiau tinkanti kolonėlė, arba judančiosios fazės tirpalo sudėtis turėtų būti derinama, kol atitiks reikalavimus.- Visų gautų smailių asimetrijos koeficientas As turi svyruoti tarp 0,9 ir 1,5. (Smailių asimetrijos koeficientas nustatomas taip, kaip parodyta 2 pav.) Rekomenduojama, kad savirašio greitis užrašant asimetrijos koeficiento nustatymo chromatogramą, būtų ne mažesnis kaip 2 cm/min.+++++ TIFF +++++2 pav. Smailių asimetrijos koeficientas- Turi būti gaunama nekintama pagrindinė linija.7. ApskaičiavimasKalibracinė kreivė (6.2.2) ir tiriamųjų konservantų smailių aukščių ir vidinės etaloninės medžiagos smailės aukščio santykiai tirpalo yra naudojami konservantų koncentracijoms bandinio tirpale apskaičiuoti. 2-fenoksietanolio, 1-fenoksipropan-2-olio, metil-4-hidroksibenzoato, etil-4-hidroksibenzoato, propil-4-hidroksibenzoato, butil-4-hidroksibenzoato ir benzil-4-hidroksibenzoato kiekiai wi bandinyje apskaičiuojami masės procentais (% m/m) pagal formulę:%w=b,čia:bi – = konservanto i koncentracija mėginio tirpale, gauta iš kalibracinės kreivės (μg/ml);a – = mėginio masė (g).8. Pasikartojamumas [1]Žr. pastabas 10.5 punkte.9. Rezultatų atitikimas [2]Žr. pastabas 10.5 punkte.10. Pastabos10.1. Nuostovioji fazėTirpinių sulaikymo charakteristika vykdant didelio slėgio skysčių chromatografiją (HPLC) priklauso nuo nuostoviosios fazės tipo, klasės ir kitimo laike. Ar kolonėlė gali būti naudojama tiriamųjų konservantų atskyrimui, gali būti sprendžiama remiantis duomenimis, gautais etaloniniams tirpalams (žr. 6.2.3 punkto aprašymą). Nustatyta, kad kolonėlei tinka naudoti ne tik pasiūlytą įkrovos medžiagą, bet ir Hypersil ODS ir Zorbax ODS.Norint gauti reikalingą atskyrimą, gali būti optimizuojama judančiosios fazės tirpalo sudėtis.10.2. Aptikimo bangos ilgisAprašyto metodo rezultatų pastovumo tyrimo rezultatai parodė, kad nedidelis aptikimo bangos ilgio pakeitimas gali turėti didelės įtakos nustatymo rezultatams.Todėl analizės metu šis parametras turi būti atidžiai kontroliuojamas.10.3. TrukdžiaiEsant šiame metode apibūdintoms sąlygoms, dauguma kitų sudedamųjų dalių, pavyzdžiui, konservantai ir kosmetiniai priedai, taip pat yra išplaunami. Daugumos konservantų, paminėtų Tarybos direktyvos, susijusios su kosmetikos gaminiais, VI priede, sulaikymo trukmės yra išvardytos leidinyje: N. de Kruijf, M. A. H. Rijk, L. A. Pranato-Soetardhi ir A. Schouten (1989): Determination of preservatives in cosmetic products II. High performance liquid chromatographic identification (J. Chromatography 469, 317–398).10.4. Numatant analizinę kolonėlę, gali būti numatyta ir tinkama apsauginė kolonėlė.10.5. Šis metodas buvo nagrinėjamas bendrame bandyme, kuriame dalyvavo devynios laboratorijos. Buvo išanalizuoti trys bandiniai. Toliau esančioje lentelėje pateikiamos trijuose bandiniuose nustatytos analičių kiekio % m/m (m), rezultatų pasikartojamumo (r), rezultatų atitikimo (R) vidutinės reikšmės:Bandinys | | 2-fenoksietanolis | 1-fenoksipropan-2-olis | Metilparabenas | Etilparabenas | Propilparabenas | Butilparabenas | Benzilparabenas |Vitaminizuotas kremas | m | 1,124 | | 0,250 | 0,0628 | 0,031 | 0,0906 | || r | 0,016 | | 0,018 | 0,0035 | 0,0028 | 0,0044 | || R | 0,176 | | 0,030 | 0,0068 | 0,0111 | 0,0034 | |Greitai susigeriantis kremas | m | 1,196 | | 0,266 | 0,076 | | | || r | 0,040 | | 0,003 | 0,002 | | | || R | 0,147 | | 0,022 | 0,004 | | | |Masažo kremas | m | | 0,806 | | | 0,180 | 0,148 | 0,152 || r | | 0,067 | | | 0,034 | 0,013 | 0,015 || R | | 0,112 | | | 0,078 | 0,012 | 0,016 |[1] ISO 5725.[2] ISO 5725.--------------------------------------------------


title: 1984 m. balandžio 10 d. Aštuntoji tarybos Direktyva grindžiama Europos ekonominės bendrijos steigimo sutarties 54 straipsnio 3 dalies g punktu dėl asmenų, atsakingų už įstatymu numatyto apskaitos dokumentų audito atlikimą, patvirtinimo

text:
Svarbus teisinis pranešimas

|

31984L0253

Oficialusis leidinys L 126 , 12/05/1984 p. 0020 - 0026 specialusis leidimas suomių kalba: skyrius 17 tomas 1 p. 0073  specialusis leidimas ispanų kalba: skyrius 17 tomas 1 p. 0136  specialusis leidimas švedų kalba: skyrius 17 tomas 1 p. 0073  specialusis leidimas portugalų kalba skyrius 17 tomas 1 p. 0136

		Aštuntoji Tarybos direktyva1984 m. balandžio 10 d.grindžiama Europos ekonominės bendrijos steigimo sutarties 54 straipsnio 3 dalies g punktu dėl asmenų, atsakingų už įstatymu numatyto apskaitos dokumentų audito atlikimą, patvirtinimo(84/253/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 54 straipsnio 3 dalies g punktą,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi pagal Direktyvą 78/660/EEB [4] tam tikrų tipų bendrovių metinėms atskaitomybėms būtinas auditas, kurį atliktų vienas ar daugiau asmenų, turinčių teisę tokį auditą atlikti, nuo kurio gali būti atleistos tik direktyvos 11 straipsnyje nurodytos bendrovės;kadangi pirmiau minėta direktyva buvo papildyta Direktyva 83/349/EEB [5] dėl konsoliduotų atskaitomybių;kadangi asmenų, turinčių teisę atlikti įstatymų numatytą apskaitos dokumentų auditą, kvalifikaciniai reikalavimai turėtų būti suderinti; kadangi turėtų būti užtikrinta, jog tokie asmenys yra nepriklausomi ir geros reputacijos;kadangi teorinių žinių, reikalingų įstatymų numatytam apskaitos dokumentų auditui atlikti, lygis bei sugebėjimas jas taikyti praktikoje turi būti užtikrintas tikrinant profesinę kompetenciją;kadangi valstybės narės turi gauti įgalinimus patvirtinti asmenis, kurie, nors ir neatitikdami visų teoriniam pasirengimui keliamų sąlygų, pagal profesiją dirba ilgą laiką, todėl įgijo pakankamai patirties finansų, teisės ir apskaitos srityse ir yra išlaikę profesinės kompetencijos egzaminą;kadangi valstybėms narėms irgi turi būti leista priimti specialistams skirtas pereinamojo laikotarpio nuostatas;kadangi valstybės narės galės patvirtinti ir fizinius asmenis, ir auditorių įmones, kurios gali būti juridiniai asmenys ar kitokios rūšies bendrovės, įmonės ar ūkinės bendrijos;kadangi fiziniai asmenys, kurie audito įmonių vardu atlieka įstatymų numatytą apskaitos dokumentų auditą, privalo atitikti šioje direktyvoje nustatomas sąlygas;kadangi valstybė narė galės patvirtinti asmenis, kurie kvalifikaciją, atitinkančią šioje direktyvoje numatytąją, įgijo ne toje valstybėje;kadangi valstybei narei, kuri po šios direktyvos priėmimo pripažins kategorijas fizinių asmenų, atitinkančių šioje direktyvoje nustatytas sąlygas, tačiau kurių profesinės kompetencijos patikrinimo rezultatai neatitinka universitetinio baigiamojo egzamino lygio, ir kuriems tam tikromis sąlygomis bei iki vėlesnio koordinavimo turėtų būti leidžiama atlikti tam tikro dydžio bendrovių ir įmonių susivienijimų įstatymų numatytą apskaitos dokumentų auditą tais atvejais, kai tokia valstybė narė nepasinaudoja Bendrijos direktyvų teikiamomis galimybėmis pasinaudoti išimtimis taikant nuostatas, reikalaujančias konsoliduotų atskaitomybių paruošimo;kadangi ši direktyva neapima nei įsisteigimo teisės, nei teisės teikti paslaugas, susijusias su asmenų, atsakingų už įstatymų numatyto apskaitos dokumentų audito atlikimą;kadangi kitų valstybių narių piliečiams suteiktos teisės atlikti tokį auditą pripažinimas bus specialiai reglamentuojamas direktyvose dėl įsisteigimo ir veiklos finansų, ekonomikos ir buhalterinės apskaitos srityse, be to, dėl laisvės teikti paslaugas šiose srityse,PRIĖMĖ ŠIĄ DIREKTYVĄ:I SKYRIUSTaikymas1 straipsnis1. Šioje direktyvoje nustatytos koordinavimo priemonės turi būti taikomos valstybių narių įstatymams, teisės aktams ir administracinėms normoms, susijusioms su asmenimis, atsakingais už:a) įstatymų numatytą bendrovių ir įmonių metinių atskaitomybių audito atlikimą ir patikrinimą, ar metinės ataskaitos atitinka metines atskaitomybes, kiek tokio audito ir tokių patikrinimų yra reikalaujama pagal Bendrijos teisę;b) įmonių susivienijimų įstatymų numatyto konsoliduotų atskaitomybių audito atlikimą ir patikrinimą, ar konsoliduotos metinės ataskaitos atitinka tas konsoliduotas atskaitomybes tiek, kiek tokio audito ir patikrinimo reikalauja Bendrijos teisė.2. Šio straipsnio 1 dalyje nurodyti asmenys, atsižvelgiant į kiekvienos valstybės narės įstatymus, gali būti fiziniai ar juridiniai asmenys ar kitokios rūšies bendrovės, įmonės ar ūkinės bendrijos (audito įmonės, kaip apibrėžta šioje direktyvoje).II DALISPatvirtinimo taisyklės2 straipsnis1. 1 straipsnio 1 dalyje nurodytą įstatymų numatytą dokumentų auditą atlieka tik patvirtinti asmenys.Valstybių narių institucijos gali patvirtinti tik:a) fizinius asmenis, kurie atitinka bent 3–19 straipsniuose nustatytas sąlygas;b) audito įmonės, kurios atitinka bent šias sąlygas:i) fiziniai asmenys, atliekantys 1 straipsnyje minimų dokumentų įstatymų numatytą auditą audito įmonių vardu, privalo atitikti bent 3–19 straipsniuose nustatytas sąlygas; valstybės narės gali nustatyti, kad tokius fizinius asmenis irgi privaloma patvirtinti;ii) didžioji dalis balsavimo teisių turi tekti fiziniams asmenims ar audito įmonėms, kurios atitinka 3–19 straipsniuose nustatytas sąlygas, išskyrus 11 straipsnio 1 dalies b punktą; valstybės narės gali nustatyti, kad tokius fizinius asmenis ar audito įmones patvirtinti irgi privaloma. Tačiau tos valstybės narės, kurios nenustato tokios daugumos šios direktyvos priėmimo metu, neprivalo jos nustatyti, jei visos akcijos audito įmonėje yra vardinės ir gali būti perduotos tik audito įmonei sutinkant ir (arba) kuomet taip numato valstybė narė ir sutinka kompetentingi valdžios organai;iii) audito įmonės administracinio ar valdymo organo narių dauguma privalo būti fiziniai asmenys arba audito įmonės, kurios atitinka sąlygas, nustatytas 3–19 straipsniuose; valstybės narės gali numatyti, kad tokie fiziniai asmenys arba audito įmonės irgi privalo gauti patvirtinimą. Tais atvejais, kai tokios įmonės turi ne daugiau kaip du narius, bent vienas iš jų turi atitikti tas sąlygas.Nepažeidžiant šios direktyvos 14 straipsnio 2 dalies nuostatų, audito įmonės patvirtinimą privaloma atšaukti, kai nevykdoma kuri nors b punkte numatytų sąlygų. Tačiau valstybės narės gali ne ilgiau kaip dvejiems metams pratęsti terminą, kad įmonės atitiktų b punkto ii ir iii papunkčiuose nustatytas sąlygas.2. Šioje direktyvoje valstybių narių institucijomis gali būti profesinės asociacijos, jei jos pagal vidaus įstatymus yra įgaliotos suteikti patvirtinimą, kaip nustatyta šioje direktyvoje.3 straipsnisValstybių narių institucijos suteikia patvirtinimą tik geros reputacijos asmenims, nevykdantiems jokios veiklos, kuri pagal tos valstybės narės įstatymus yra nesuderinama su 1 straipsnio 1 dalyje nurodytų dokumentų įstatymų numatyto audito atlikimu.4 straipsnisFizinis asmuo gali būti patvirtintas atlikti įstatymų numatytą 1 straipsnio 1 dalyje nurodytų dokumentų auditą tik įgijęs išsilavinimą, suteikiantį teisę stoti į universitetą, išklausęs teorinio parengimo kursą, baigęs praktinio parengimo kursą ir išlaikęs valstybinį ar valstybės mastu pripažįstamą baigiamąjį universiteto profesinės kompetencijos egzaminą.5 straipsnis4 straipsnyje nurodytas profesinės kompetencijos egzaminas turi užtikrinti būtiną teorinių žinių lygį tų disciplinų, kurios susijusios su įstatymų numatyto 1 straipsnio 1 dalyje nustatytų dokumentų audito atlikimu, bei sugebėjimą pritaikyti tokias žinias praktikoje. Bent dalis to egzamino turi būti laikoma raštu.6 straipsnisEgzamino metu turi būti patikrintos šios teorinės žinios:a) - audito atlikimas,- metinės atskaitomybės analizė ir kritinis vertinimas,- bendroji apskaita,- konsoliduota atskaitomybė,- sąnaudų ir valdymo apskaita,- vidaus auditas,- standartai, taikomi metinei ir konsoliduotai atskaitomybei parengti, balanso straipsniams vertinti bei pelnui ar nuostoliams apskaičiuoti,- teisiniai ir profesiniai standartai, taikomi įstatymų numatytam apskaitos dokumentų auditui atlikti ir tokį auditą atliekantiems subjektams;b) kiek tai svarbu auditui atlikti:- įmonių teisė,- bankroto ir panašios procedūros,- mokesčių teisė,- civilinė ir komercinė teisė,- socialinės apsaugos teisė ir darbo teisė,- informacinė ir kompiuterių sistemos,- verslas, bendroji bei finansų ekonomika,- matematika bei statistika,- pagrindiniai įmonių finansinio valdymo principai.7 straipsnis1. Nukrypdama nuo 5 ir 6 straipsniuose nustatytų reikalavimų, valstybė narė gali nustatyti, kad asmuo, išlaikęs universitetinį ar jam atitinkantį egzaminą, arba turintis universitetinį išsilavinimą ar jį atitinkantį pasirengimą vienoje ar daugiau iš 6 straipsnyje išvardytų disciplinų, gali būti atleistas nuo tų dalykų teorinių žinių patikrinimo, kurių egzaminą jis yra išlaikęs ar turi mokslinį laipsnį.2. Nukrypdama nuo 5 straipsnyje esančio reikalavimo, valstybė narė gali numatyti, kad asmuo, turintis universitetinį išsilavinimą ar jį atitinkantį pasirengimą vienoje ar daugiau iš 6 straipsnyje išvardytų disciplinų, gali būti atleistas nuo sugebėjimo taikyti įgytas teorines žinias praktikoje patikrinimo, jeigu toks asmuo baigė atitinkamos disciplinos praktinio parengimo kursą ir išlaikė egzaminą ar turi valstybės pripažintą diplomą.8 straipsnis1. Siekiant užtikrinti sugebėjimą praktikoje taikyti teorines žinias, kurios tikrinamos egzaminu, besimokantysis privalo baigti bent trejus metus trunkantį praktinio parengimo kursą, įskaitant ir metinės atskaitomybės, konsoliduotos atskaitomybės ar panašios finansinės atskaitomybės audito atlikimą. Mažiausiai du trečdaliai tokio praktinio parengimo turi būti atlikta vadovaujant asmeniui, patvirtintam pagal šią direktyvą atitinkantį tos valstybės narės įstatymą; tačiau valstybė narė gali leisti vadovauti parengimui praktiniam asmeniui, patvirtintam pagal kitos valstybės narės įstatymą atitinkantį šią direktyvą.2. Valstybės narės užtikrina, kad visas praktinis parengimas būtų atliekamas vadovaujant asmenims, kurie suteikia atitinkamas parengimo garantijas.9 straipsnisValstybės narės gali patvirtinti asmenis, kurie vykdys 1 straipsnio 1 dalyje nustatytų dokumentų įstatymo numatytą auditą, net jei tie asmenys neatitinka 4 straipsnyje nustatytų sąlygų, jei tokie asmenys gali įrodyti, kad jie:a) 15 metų užsiėmė profesine veikla, kuri įgalino juos sukaupti pakankamai patirties finansų, teisės bei buhalterinės apskaitos srityse, bei yra išlaikę profesinio pasirengimo egzaminą, nustatytą 4 straipsnyje, arbab) 7 metus užsiėmė profesine veikla tose srityse ir, be to, baigė praktinio parengimo kursą, nustatytą 8 straipsnyje, bei išlaikė profesinio pasirengimo egzaminą, nurodytą 4 straipsnyje.10 straipsnis1. Valstybės narės gali sutrumpinti 9 straipsnyje nustatytą profesinės veikos laikotarpį, atimdamos iš jo 6 straipsnyje nurodytą teorinio parengimo tose srityse trukmę, jei tik toks teorinis kursas baigiamas pripažintu valstybiniu egzaminu. Toks teorinis parengimas negali trukti trumpiau nei 1 metus ir negali sutrumpinti reikalaujamo profesinės veiklos trukmės daugiau nei ketveriais metais.2. Profesinės veiklos trukmė, kaip ir praktinis parengimo laikotarpis, negali būti trumpesnė nei teorinio kurso ir praktinio parengimo laikas, kaip to reikalaujama pagal 4 straipsnį.11 straipsnis1. Valstybės narės institucijos gali patvirtinti asmenis, kurie įgijo visą ar dalį kvalifikacijos kitoje valstybėje, jeigu jie atitinka šias dvi sąlygas:a) institucijos turi laikyti jų kvalifikaciją atitinkančia tą, kuri būtina pagal valstybės narės įstatymą, atitinkantį šią direktyvą, irb) institucijos turi būti pateikusios iš jų reikalaujamų teisinių žinių lygio, kuris būtinas toje valstybėje narėje 1 straipsnio 1 dalyje nustatytų dokumentų įstatymų numatytam auditui atlikti, įrodymą. Tačiau tos valstybės narės institucijos neprivalo reikalauti tokio įrodymo tais atvejais, kai jos laiko kitoje valstybėje įgytas teisines žinias pakankamomis.2. Taikomas 3 straipsnis.12 straipsnis1. Valstybė narė gali laikyti patvirtintais pagal šią direktyvą tokius specialistus, kurie tų valstybių narių kompetentingų institucijų individualaus pobūdžio potvarkiais buvo patvirtinti iki 30 straipsnio 2 dalyje nurodytų nuostatų taikymo laiko.2. Fizinių asmenų priėmimas į valstybės pripažintą profesinę asociaciją tais atvejais, kai pagal tos valstybės įstatymą toks priėmimas tokios asociacijos nariams suteikia teisę atlikti 1 straipsnio 1 dalyje nurodytų dokumentų įstatymų numatytą auditą gali būti laikomas individualaus pobūdžio potvarkiu, numatytu šio straipsnio 1 dalyje.13 straipsnisIki 30 straipsnio 2 dalyje pateiktų nuostatų taikymo laiko valstybė narė pagal šią direktyvą gali laikyti patvirtintais tuos profesionalius asmenis, kurie nebuvo patvirtinti kompetentingų institucijų individualaus pobūdžio potvarkiais, tačiau turi tą pačią kvalifikaciją toje valstybėje narėje kaip ir asmenys, patvirtinti individualaus pobūdžio potvarkiais, kurie patvirtinimo metu atlieka 1 straipsnio 1 dalyje nurodytų dokumentų įstatymų numatytą auditą tokių patvirtintų asmenų vardu.14 straipsnis1. Valstybė narė pagal šią direktyvą gali laikyti patvirtintomis tas audito įmones, kurios buvo patvirtintos tos valstybės narės kompetentingų institucijų individualaus pobūdžio potvarkiu prieš pradedant taikyti 30 straipsnio 2 dalyje nustatytas normas.2. Sąlygos, kurios nustatytos 2 straipsnio 1 dalies b punkto ii ir iii papunkčiuose turi būti įvykdytos ne vėliau kaip iki laikotarpio, kuris negali būti nustatytas ilgesnis nei penkeri metai nuo 30 straipsnio 2 dalyje nustatytų nuostatų taikymo datos.3. Fiziniams asmenims, kurie, prieš pradedant taikyti 30 straipsnio 2 dalyje nurodytas nuostatas, atlikinėjo 1 straipsnio 1 dalyje nurodytų dokumentų įstatymų numatytą auditą audito įmonės vardu, pradėjus taikyti minėtas nuostatas, gali būti leidžiama tęsti tokią veiklą, net jei tokie asmenys neatitinka šioje direktyvoje nustatytų sąlygų.15 straipsnisIki sueis vieneri metai po 30 straipsnio 2 dalyje nustatytų normų taikymo, tie specialistai, kurie nebuvo patvirtinti kompetentingų institucijų individualaus pobūdžio potvarkiais, tačiau vis dėlto valstybėje narėje yra kvalifikuoti atlikti 1 straipsnio 1 dalyje nurodytų dokumentų įstatymų numatytą auditą ir iš tikrųjų užsiėmė tokia veikla iki tos datos, gali būti pagal šią direktyvą patvirtinti tos valstybės narės.16 straipsnisVienerius metus po 30 straipsnio 2 dalyje nustatytų normų taikymo valstybės narės gali taikyti pereinamojo laikotarpio priemones specialistams, kurie po tos datos išlaiko teisę atlikti metinių apskaitos dokumentų auditą tam tikrų rūšių bendrovių ar įmonių, kurių metinės apskaitos dokumentams nebūtinai turi būti atliekamas įstatymų numatytas auditas, bet kurie, jei jiems nebus priimtos specialios nuostatos, nebegalės atlikti tokio audito po to, kai bus įvestas naujas įstatymų numatytas auditas.17 straipsnis3 straipsnis taikomas 15 ir 16 straipsnių atžvilgiu.18 straipsnis1. Šešerius metus po 30 straipsnio 2 dalyje pateiktų nuostatų taikymo valstybės narės gali taikyti pereinamojo laikotarpio priemones asmenims, šių nuostatų taikymo metu jau klausantiems profesinio ar praktinio parengimo kursą, jei, pasibaigus kursui, tie asmenys neatitiktų šios direktyvos nustatytų sąlygų ir todėl nesugebėtų atlikti 1 straipsnio 1 dalyje nustatytų dokumentų įstatymų numatyto audito, kurį atlikti jie buvo rengiami.2. Taikomas 3 straipsnis.19 straipsnisNei vienas iš 15 ir 16 straipsniuose minimų specialistų arba iš asmenų, minimų 18 straipsnyje, negali būti patvirtintas pažeidžiant 4 straipsnį, išskyrus atvejus, kai kompetentingos institucijos laiko, kad asmenys yra tinkami atlikti 1 straipsnio 1 dalyje nustatytų dokumentų įstatymų numatytą auditą ir jų kvalifikacija atitinka pagal 4 straipsnį tvirtinamų asmenų kvalifikaciją.20 straipsnisValstybė narė, kuri nepasinaudoja Direktyvos 78/660/EEB 51 straipsnio 2 dalyje numatyta galimybe ir kurioje šios direktyvos priėmimo metu yra keletas kategorijų fizinių asmenų, pagal vidaus įstatymus turinčių teisę atlikti šios direktyvos 1 straipsnio 1 dalies a punkte nustatytų dokumentų įstatymų numatytą auditą, kol toliau bus suderintas apskaitos dokumentų įstatymų numatyto audito atlikimas, 1 straipsnio 1 dalies a punkte nustatytų dokumentų įstatymų numatytą auditą atlikti gali tuo atveju, kai bendrovė neviršija dviejų iš trijų Direktyvos 78/660/EEB 27 straipsnyje nustatytų kriterijų limito, patvirtinti savo vardu veikiančius fizinius asmenis, kurie:a) atitinka šios direktyvos 3–19 straipsniuose nustatytas sąlygas, išskyrus tai, kad jų profesinio pasirengimo patikrinimo rezultatai gali būti žemesni už tuos, kurių reikalaujama šios direktyvos 4 straipsnyje, irb) jau atlikinėjo minimos bendrovės įstatymų numatytą auditą, kol ji neviršijo Direktyvos 78/660/EEB 27 straipsnyje nustatytų dviejų iš trijų kriterijų limito.Tačiau jei bendrovė priklauso konsoliduotis turinčių įmonių susivienijimui, kuris viršija dviejų iš trijų Direktyvos 78/660/EEB 27 straipsnyje nustatytų kriterijų limitą, tokie asmenys negali atlikti šios direktyvos 1 straipsnio 1 dalies a punkte nurodytų dokumentų įstatymų numatyto audito tokioje bendrovėje.21 straipsnisValstybė narė, kuri nepasinaudoja Direktyvos 83/349/EEB 6 straipsnio 1 dalyje numatyta galimybe ir kurioje, kai ši direktyva priimta, yra keletas kategorijų fizinių asmenų pagal vidaus įstatymus galinčių atlikti šios direktyvos 1 straipsnio 1 dalies b punkte nurodytų dokumentų įstatymų nustatytą auditą, gali, kol toliau bus suderintas apskaitos dokumentų įstatymų numatyto audito atlikimas, 1 straipsnio 1 dalies b punkte nurodytų dokumentų įstatymų numatytam auditui atlikti specialiai paskirti asmenį, kuris patvirtintas pagal šios direktyvos 20 straipsnį, jei pirminės įmonės metinio balanso sudarymo dieną besiruošiantis konsoliduotis įmonių susivienijimas pagal tų įmonių paskutines metines ataskaitas neviršija dviejų iš trijų kriterijų, nustatytų Direktyvos 78/660/EEB 27 straipsnyje, jeigu tik šis asmuo yra įgaliotas atlikti visų turinčių konsoliduotis įmonių šios direktyvos 1 straipsnio 1 dalies a punkte nurodytų dokumentų įstatymų numatytą auditą.22 straipsnisValstybė narė, kuri naudojasi 20 straipsniu suteiktomis galimybėmis, gali leisti 8 straipsnyje minimiems asmenims pabaigti praktinio parengimo kursą vadovaujant asmeniui, kuris buvo pagal tos valstybės narės įstatymą patvirtintas atlikti 20 straipsnyje nurodytą įstatymų numatytą auditą.III SKYRIUSProfesinis sąžiningumas ir nepriklausomumas23 straipsnisValstybės narės nustato, kad asmenys, patvirtinti atlikti 1 straipsnio 1 dalyje nurodytų dokumentų įstatymų numatytą auditą, tokį auditą atlieka vadovaudamiesi profesinio sąžiningumo principu.24 straipsnisValstybės narės nustato, kad tokie asmenys, kurie nėra nepriklausomi pagal privalomą auditą numatantį valstybės narės įstatymą, neatlieka įstatymų numatyto audito, kurio jos reikalauja.25 straipsnis23 ir 24 straipsniai taikomi taip pat ir fiziniams asmenims, kurie atitinka 3–19 straipsniuose nustatytas sąlygas ir auditorių firmos vardu atlieka 1 straipsnio 1 dalyje nurodytų dokumentų įstatymų nustatytą auditą.26 straipsnisValstybės narės užtikrina, kad patvirtintiems asmenims gali būti skiriamos atitinkamos nuobaudos kai jie neatlieka audito pagal 23, 24 ir 25 straipsniuose nustatytas normas.27 straipsnisValstybės narės užtikrina, kad bent jau patvirtintų audito įmonių nariai ir akcininkai bei tokių įmonių administracinių, valdymo ir kontrolės organų nariai, kurie savo asmeninėmis savybėmis neatitinka 3–19 straipsniuose nustatytų sąlygų konkrečioje valstybėje narėje, jokiais būdais nebandytų įtakoti nepriklausomų fizinių asmenų, tokių įmonių vardu atliekančių 1 straipsnio 1 dalyje nurodytų dokumentų įstatymų nustatytą auditą.IV SKYRIUSViešumas28 straipsnis1. Valstybės narės užtikrina, kad vardai ir adresai visų fizinių asmenų ir audito įmonių, jų patvirtintų 1 straipsnio 1 dalyje nurodytų dokumentų įstatymų numatytam auditui atlikti būtų žinomi visuomenei.2. Be to, visuomenei turi būti pranešti šie duomenys apie kiekvieną iš patvirtintų audito įmonių:a) fizinių asmenų, nurodytų 2 straipsnio 1 dalies b punkto i papunktyje, vardai ir adresai irb) audito įmonių narių ar akcininkų vardai ir adresai;c) audito įmonių administracinių ar valdymo organų narių vardai ir adresai.3. Tais atvejais, kai fiziniam asmeniui yra leidžiama atlikti 1 straipsnio 1 dalyje nurodytų bendrovės dokumentų įstatymų numatytą auditą 20, 21 ir 22 straipsniuose nustatytomis sąlygomis, yra taikoma šio straipsnio 1 dalis. Tačiau turi būti nurodyta kategorija bendrovės, įmonės ar įmonių susivienijimo, kurių atžvilgiu leista atlikti tokį auditą.V SKYRIUSBaigiamosios nuostatos29 straipsnisPagal Direktyvoje 78/660/EEB esantį 52 straipsnį įsteigtas Ryšių komitetas atlieka ir šias pareigas:a) nepažeidžiant Sutarties 169 ir 170 straipsnių nuostatų veikimo, palengvina šios direktyvos suderintą taikymą rengiant nuolatinius susitikimus, kuriuose konkrečiai sprendžiamos su jos taikymu susijusios problemos;b) jei būtina, pataria Komisijai šios direktyvos papildymo ar pakeitimo klausimais.30 straipsnis1. Valstybės narės priima įstatymus ir kitus teisės aktus, kurie, įsigalioję iki 1988 m. sausio mėnesio 1 d., įgyvendina šią direktyvą. Apie tai jos nedelsdamos praneša Komisijai.2. Valstybės narės gali nustatyti, kad šio straipsnio 1 dalies normos netaikomos iki 1990 m. sausio 1 d.3. Valstybės narės užtikrina, kad jos perduos Komisijai pagrindinių nacionalinės teisės aktų pagrindinių nuostatų, kuriuos jos priims šios direktyvos taikymo srityje, tekstus.4. Valstybės narės užtikrina, kad jos perduos Komisijai sąrašus patikrinimų, surengtų arba pripažintų pagal 4 straipsnio reikalavimus.31 straipsnisŠi direktyva skirta valstybėms narėms.Priimta Briuselyje, 1984 m. balandžio 10 d.Tarybos varduPirmininkasC. Cheysson[1] OL C 112, 1978 5 13, p. 6; OL C 317, 1975 12 18, p. 6.[2] OL C 140, 1979 6 5, p. 154.[3] OL C 171, 1979 7 9, p. 30.[4] OL L 222, 1978 8 14, p. 11.[5] OL L 193, 1983 7 18, p. 1.--------------------------------------------------